ଖପ୍ରାଖୋଲ : (ତାପସ ରଞ୍ଜନ ବେହେରା) ଖପ୍ରାଖୋଲ ବ୍ଲକ ତେଲେନପାଲି ପଞ୍ଚାୟତ ଜମୁନପାଲି ଗାଁ ର ପ୍ରାଥମିକ ବିଦ୍ୟାଳୟ ରେ ୮୧ ଛାତ୍ର ଛାତ୍ରୀଙ୍କୁ ଜଣେ ଶିକ୍ଷକ ପାଠ ପଢ଼ାଉଥିବା ଅଭିଯୋଗ ହେଉଛି । ପ୍ରାପ୍ତ ସୂଚନା ମୁତାବକ ଜମୁନପାଳି ଗାଁ ପ୍ରାଥମିକ ବିଦ୍ୟାଳୟ ରେ ପ୍ରଥମ ରୁ ପଞ୍ଚମ ଶ୍ରେଣୀ ପର୍ଯ୍ୟନ୍ତ ୮୧ ଜଣ ଛାତ୍ର ଛାତ୍ରୀ ପାଠ ପଢୁଛନ୍ତି। ବିଦ୍ୟାଳୟରେ ୩ ଟି ଶ୍ରେଣୀ ଗୃହ ଅଛି । ସେଥି ମଧ୍ୟରୁ ଗୋଟିଏ ଶ୍ରେଣୀ ଗୃହ ଭାଙ୍ଗି ସଂପୂର୍ଣ୍ଣ ନଷ୍ଟ ହୋଇ ବିପଦ ଶଙ୍କୁଲିତ ଅବସ୍ଥାରେ ରହିଥିବା ଦେଖିବାକୁ ମିଳୁଛି। ଏକା ଆସି ଜଣ ଛାତ୍ର ଛାତ୍ରୀ ଙ୍କ ପାଇଁ ସରକାରୀ ନିୟମ ଅନୁସାରେ ୩ ଜଣ ଶିକ୍ଷକ ନିଯୁକ୍ତି ପାଇବା କଥା । ହେଲେ ଏବେ ବିଦ୍ୟାଳୟଟି ଜଣେ ଶିକ୍ଷକରେ ପାଠ ପଢା ଚାଲିଥିବା ଅଭିଯୋଗ ହେଉଛି। ପୂର୍ବରୁ ବିଦ୍ୟାଳୟରେ ତିନି ଜଣ ଶିକ୍ଷକ ନିଯୁକ୍ତି ପାଇଥିଲେ । ସେମାନଙ୍କ ମଧ୍ୟରୁ ଜଣେ ଶିକ୍ଷକ ଙ୍କ ବଦଳି ହୋଇଥିବା ବେଳେ ଅନ୍ୟ ଜଣେ ଶିକ୍ଷକଙ୍କୁ ଗତ ଜୁଲାଇ ମାସରେ ପଦୋନ୍ନତି ହୋଇଥିବା ଜଣାପଡିଛି ।
ଏବେ ନିଯୁକ୍ତି ଥିବା ଜଣେ ଶିକ୍ଷକ ସରକାରୀ କାମ ହେଉ ବା ଘରୋଇ କାମ ରେ ଛୁଟି ରେ ଗଲେ ବିଦ୍ୟାଳୟଟି ବନ୍ଦ ହୋଇଯାଉଥିବା ଅଭିଯୋଗ ହେଉଛି। ଏ ନେଇ ସ୍ଥାନୀୟ ସରପଞ୍ଚ ଶକୁନ୍ତଳା ବେହେରା ଓ ଗ୍ରାମବାସୀ ବ୍ଲକ ଶିକ୍ଷା ଅଧିକାରୀ ଙ୍କୁ ଅନେକ ଥର ଅଭିଯୋଗ କରିଥିଲେ ମଧ୍ୟ କୌଣସି ପଦକ୍ଷେପ ନେଇନଥିବା ଅଭିଯୋଗ ହେଉଛି । ଆଗକୁ ବିଦ୍ୟାଳୟରେ ଶିକ୍ଷକ ନିଯୁକ୍ତି ନ କଲେ ଆନ୍ଦୋଳନ କୁ ଗ୍ରାମ ବାସି ଓହ୍ଲାଇବେ ବୋଲି ଚେତାବନୀ ଦେଇଛନ୍ତି । ଉକ୍ତ ବିଷୟରେ ବି ଇ ଓ ସୁରେନ୍ଦ୍ର କୁମାର ପୁରୋହିତଙ୍କୁ ଫୋନ କରିବାରୁ ଫୋନ କଲ ଗ୍ରହଣ କରିନଥିଲେ । ଏନେଇ ଏ ବି ଓ ମିନିକେତନ ବରିହା ଙ୍କୁ ଦୃଷ୍ଟି ଆକର୍ଷଣ କରିବାରୁ ଡି ଇ ଓ ଙ୍କୁ ଉକ୍ତ ବିଷୟରେ ପତ୍ର ମାଧ୍ୟମରେ ଜଣା ଯାଇଛି ଅତି ଶୀଘ୍ର ଶିକ୍ଷକ ସମସ୍ୟାର ସମାଧାନ ହେବ ବୋଲି ପ୍ରକାଶ କରିଥିଲା । ଏନେଇ ଜିଲ୍ଲା ପ୍ରଶାସନ ଧ୍ୟାନ ଦେଇ ବିଦ୍ୟାଳୟ ରେ ତତ୍ କାଳୀନ ଶିକ୍ଷକ ନିଯୁକ୍ତି ଦେବା ପାଇଁ ଦାବି ହେଉଛି ।
